Cinta Roller Coaster

Cinta Roller Coaster ialah sebuah siri drama televisyen komedi romantik Malaysia 2016 arahan Amor Rizan dibintangi oleh Syazwan Zulkifly dan Puteri Aishah.Budiey (9 Disember 2016). Drama Cinta Roller Coaster lakonan hebat Syazwan Zulkifly dan Puteri Aishah Sensasi Selebriti. Dicapai pada 21 Februari 2017. Siri ini memulakan tayangan perdana di Slot Dahlia TV3 dari 26 November 2016 hingga 8 Januari 2017 menggantikan Nasi Minyak Kuah Cinta.Drama Cinta Roller Coaster (TV3) My Infotaip (27 November 2016). Dicapai pada 1 Disember 2016.

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Berkisar tentang percintaan Syakir (Syazwan Zulkifly) dan Ziany (Puteri Aishah) yang berputik sejak di bangku sekolah lagi. Kisah mereka begitu manis dan mendapat restu kedua-dua orang tua mereka. Ziany merupakan anak yatim piatu yang dijaga oleh neneknya. Manakala Shakir pula merupakan anak tunggal yang berasal daripada sebuah keluarga yang penyayang.

Perjalanan percintaan mereka dipenuhi dengan kegembiraan sehingga ke jinjang pelamin. Syakir dan Ziany berkahwin pada usia muda. Pasangan suami isteri muda ini melalui pelbagai suka duka hidup berumah tangga selepas berkahwin sejurus tamatnya peperiksaan Sijil Pelajaran Malaysia (SPM)

Kedua mereka mendapat tawaran belajar ke sebuah universiti tempatan yang sama. Segala kemanisan percintaan mereka berubah menjadi pahit apabila Ziany mula hamil. Oleh kerana tertekan dengan keadaannya yang sering loya, Ziany sering tidak hadir ke kuliah. Tambahan pula Ziany menghidap satu alahan yang teruk ketika hamil itu. Malahan perangai Ziany juga mula dingin terhadap Shakir dan mula berpaling kepada rakan sekelas Shakir, Muzzamil yang jauh lebih kacak. Akhirnya mereka dikurniakan seorang anak perempuan bernama Zara.

Walaupun mereka amat cinta dengan satu sama lain, mereka sentiasa bergaduh lalu membawa kepada perceraian. Tetapi mereka takut untuk memberitahu ibu bapa mereka. Oleh itu, mereka telah bersetuju untuk merahsiakan perceraian mereka daripada pengetahuan ibu bapa masing-masing selama lima tahun dan tinggal bersebelahan rumah masing-masing. 

Dalam perjalanan kisah hidup Syakir dan Ziany. Mereka bertemu dengan ramai sahabat antaranya Izat (Nas-T), Muzammil (Nadzmi Adhwa), Athirah (Natasya Eliza), Nana (Eyra Hazali) dan ramai lagi yang masing masing mempunyai kisah dan impian tersendiri.

 Pelakon 

Pelakon utama
 Syazwan Zulkifli sebagai Syakir
 Puteri Aishah sebagai ZianyZoe Ibrahim (1 Disember 2018). Rising Malaysian Star Puteri Aishah Loves Playing the Villain Unreserved Media. Dicapai pada 21 Februari 2019.

Pelakon pembantu
 Nas-T sebagai Izzat
 Nadzmi Adhwa sebagai Muzammil
 Natasha Elyzza sebagai Athirah
 Julia Farhana Marin sebagai Batrisya
 Eyra Hazali sebagai Nana
 Rashid Jaafar sebagai Mokhtar
 Hashimah Zaki sebagai Asfarina
 Lan Siro sebagai Hykal
 Syafiq M. Nazri sebagai Ryzal
 Natasya Mahyan sebagai Mariam
 Halimah Naim sebagai Mak Muna
 Haneesya Hanee sebagai Fariza

Pelakon kanak-kanak
 Arissa Afrina sebagai Zara
 Nur Qaireen Medyna sebagai Baby Zara

Undangan khas
 Ruminah Sidek sebagai Nek Mah

 Runut bunyi 
 "Polaroid" - Sakura Band
 "Kamulah Wanita" - Nadzmi Adhwa 
 "Stay" - Ir. Radzi

 Rujukan 

Kategori:Drama Melayu 2016
Kategori:Drama Melayu 2017
Kategori:Rancangan TV3